






Anexa nr.___la HCL nr._________

 
       CONSILIUL LOCAL AL MUNICIPIULUI  TIMIŞOARA

                                           REGULAMENT

                PRIVIND ORGANIZAREA ŞI FUNCŢIONAREA

                  SERVICIULUI  PUBLIC COMUNITAR LOCAL
                 „ DIRECŢIA DE EVIDENŢĂ A PERSOANELOR 

                                             TIMIŞOARA”
CAP. I – DISPOZIŢII GENERALE 
Art.1.Direcţia de Evidenţă a Persoanelor Timişoara este serviciul public comunitar local  de evidenţă  a persoanelor, înfiinţat prin H.C.L.M.T.nr.50/2004, organizat la nivel de direcţie,  cu personalitate juridică, care funcţionează sub autoritatea Consiliului Local al Municipiului Timişoara potrivit  H.C.L.M.T.nr.40/2006 .

Art.2.Prin direcţie în înţelesul prezentului regulament se înţelege instituţia publică de specialitate, de interes local, cu personalitate juridică subordonată şi structurată pe competenţe potrivit organigramei .
Art.3.Pe toate actele emise de Direcţia de Evidenţă a Persoanelor , se va menţiona România Consiliul Local al Municipiului Timişoara – Direcţia de Evidenţă a Persoanelor  Timişoara .

Art.4.Durata de funcţionare a Direcţiei de Evidenţă a Persoanelor este nelimitată. 

Art.5.Direcţia de Evidenţă a Persoanelor Timişoara îşi desfăşoară activitatea în baza prezentului Regulament de Organizare şi Funcţionare şi a prevederilor legale în vigoare. Art.6. Structura organizatorică a Direcţiei de Evidenţă a Persoanelor Timişoara cuprinde în funcţie de volumul, complexitatea şi specificul activităţii , următoarele tipuri de compartimente/birouri/servicii având un număr minim de persoane :
· Compartiment – 2 persoane
· Birou – 5 + 1 – persoane 
· Serviciu – 7 + 1 – persoane 
     Compartimentul poate fi organizat independent , sau în cadrul unui birou/serviciu.
Art.7. Direcţia de Evidenţă a Persoanelor Timişoara dispune de cod fiscal, cont propriu bancar şi de sigiliu .

Art.8.Obiectul de activitate îl constituie întocmirea, păstrarea, evidenţa şi eliberarea , în sistem de ghişeu unic a actelor de stare civilă, cărţilor de identitate, cărţilor de alegător, listelor electorale permanente, permiselor de conducere şi a certificatelor de înmatriculare a autovehiculelor, precum şi eliberarea paşapoartelor simple .
Art.9. În problemele de specialitate, Direcţia de Evidenţă a Persoanelor Timişoara, întocmeşte proiecte de hotărâri şi dispoziţii, însoţite de referate de specialitate pe care le prezintă spre aprobare autorităţilor locale competente.

Art.10. Consiliul Local al Municipiului Timişoara, aprobă :
a. Regulamentul de Organizare şi Funcţionare a  Direcţiei de Evidenţă a Persoanelor Timişoara, precum şi modificările şi completările ulterioare ale acestuia ;
b. Structura organizatorică, Statul de Funcţii, funcţiile publice şi numărul de posturi;
c. Modul de organizare şi funcţionare a ghişeului unic;
d. Numirea şi eliberarea din funcţie a directorului executiv cu avizul Inspectoratului  Naţional pentru  Evidenţă Persoanelor ;
e. Asigură dotarea Direcţiei cu materiale şi alte bunuri destinate desfăşurării activităţii, cu avizul I.N.E.P. referitor la îndeplinirea normativelor privind necesarul minim de dotări. 

f. Asigură spaţiile necesare desfăşurării activităţilor de ghişeu unic, respectiv amenajarea şi dotarea corespunzătoare a acestor spaţii;

g. Bugetul de venituri şi cheltuieli, contul de execuţie bugetară şi programul de activitate pentru exerciţiul financiar următor;

h. Înfiinţarea/desfiinţarea Serviciului Public Comunitar Local „Direcţia de Evidenţă a Persoanelor Timişoara” ;
Art.11.Primarul Municipiului Timişoara, în calitate de ordonator principal de credite:
a. Aprobă fişa postului directorului executiv şi a directorului adjunct;

b. Aprobă referatele la proiectele de hotărâri propuse  spre aprobare Consiliului Loacal;

c. Avizează  referatele propuse spre aprobare privind acordarea premiilor din economiile realizate din cheltuielile cu salariile funcţionarilor publici şi personalului contractual, potrivit legislaţiei în vigoare  ;
d. Aprobă organizarea concursurilor pentru ocuparea posturilor unice sau ale căror atribuţii specifice nu se regăsesc la celălalte posturi din cadrul structurii organizatorice a Direcţiei .         

 Art.12. Secretarul Municipiului Timişoara asigură legătura dintre Consiliul Local al Municipiului Timşoara şi Direcţia de Evidenţa Persoanelor Timişoara:
a. Întocmeşte fişa postului pentru directorul executiv ;

b. Coordonează activitatea Direcţiei de Evidenţă a Persoanelor, conform art. 9  alin. (4) din O.G.nr.84/2001. 

Art.13. Angajarea salariaţilor (personal contractual/funcţionari publici) se face de către  Directorul executiv al Direcţiei de Evidenţă a Persoanelor Timişoara, în limita posturilor din organigrama şi statul de funcţii aprobate prin hotărâre de consiliu, în conformitate cu dispoziţiile legale în materie .    

CAP.II. PATRIMONIUL ŞI FINANŢELE DIRECŢIEI DE EVIDENŢĂ   A PERSOANELOR .

Art.14. Patrimoniul Direcţiei este format din bunuri mobile ce se vor prelua pe bază de Protocol de la Primăria Municipiului Timişoara, necesare în vederea desfăşurării în bune condiţii a activităţii din imobilele pe care le va pune la dispoziţie Consiliul Local al Municipiului Timişoara.

Art.15.(1). Finanţarea cheltuielilor curente şi de capital a Direcţiei se asigură din subvenţii de la bugetul local şi din venituri proprii .  

           (2). Bugetul de venituri şi cheltuieli al Direcţiei se aprobă de către Consiliul Local al Municipiului Timişoara .

Art.16.(1). Directorul executiv al Direcţiei are calitatea de ordonator terţiar de credite . 
           (2). Ordonatorul terţiar de credite, cu avizul ordonatorului principal de credite întocmeşte şi prezintă spre aprobare Consiliului Local al Municipiului Timişoara, proiectul de buget al Direcţiei de Evidenţă a Persoanelor Timişoara.

Art.17. Direcţia de Evidenţă a Persoanelor Timişoara în completarea surselor bugetare alocate din bugetul local , va putea obţine şi venituri proprii, în condiţiile prevăzute de lege.

Art.18. Veniturile proprii ale Direcţiei se încasează, administrează, utilizează şi contabilizează de către aceasta potrivit prevederilor legale în vigoare .

Art.19. Angajarea şi efectuarea cheltuielilor din creditele bugetare aprobate în buget, se aprobă de către ordonatorul terţiar de credite, şi se efectuează numai cu viza prealabilă de control financiar preventiv intern, care atestă respectarea condiţiilor legale, încadrarea în creditele bugetare aprobate şi destinaţia acestora. 
CAP. III. MANAGEMENTUL ŞI ORGANIZAREA DIRECŢIEI DE EVIDENŢĂ A PERSOANELOR .

Art.20. Conducerea curentă a Direcţiei de Evidenţă  Persoanelor Timişoara este asigurată de :

· Directorul executiv al Direcţiei de Evidenţă  Persoanelor Timişoara ;
Directorul executiv al Direcţiei de Evidenţă a Persoanelor Timişoara, este funcţionar public, numit în funcţie prin hotărâre a consiliului local, în urma susţinerii concursului organizat de către Agenţia Naţională a Funcţionarilor Publici Bucureşti, declarat admis prin Ordinul Preşedintelui A.N.F.P. şi cu avizul Inspectoratului Naţional pentru Evidenţa Persoanelor, în conformitate cu prevederile art. 9 din alin.(2) din Metodologia aprobată prin H.G. nr. 2104/2004.         
În exercitarea atribuţiilor ce-i revin Directorul executiv al Direcţiei de Evidenţă a Persoanelor Timişoara, emite dispoziţii .

Directorul executiv asigură conducerea, îndrumarea şi controlul serviciilor din structura Direcţiei de Evidenţă a Persoanelor Timişoara.
· Directorul adjunct este subordonat directorului executiv, fiind încadrat în muncă în urma susţinerii concursului pentru ocuparea postului în baza unui contract individual de muncă. 

Directorul adjunct conduce, îndrumă  şi  coordonează activitatea Biroului Financiar Administrativ şi a Compartimentului Informatică;
Pe perioada concediilor de odihnă şi a altor concedii legale, atribuţiile directorului executiv vo fi preluate şi îndeplinite de către directorul adjunct.
CAP.IV.- ATRIBUŢIILE DIRECŢIEI DE EVIDENŢĂ A PERSOANELOR   

Art.21.  Direcţia   are  următoarele  atribuţii  principale:
          a)  întocmeşte, ţine  evidenţa  şi  eliberează, în  sistem  de  ghişeu  unic,  certificatele  de  stare  civilă, cărţile  de  identitate  şi  cărţile  de  alegător;
          b) primeşte  cererile  şi  documentele  necesare  şi  eliberează, în  sistem  de  ghişeu  unic, paşapoartele  simple, permisele  de  conducere  auto şi  certificatele  de  înmatriculare  a  vehiculelor;
          c)  înregistrează  actele  şi  faptele  de  stare  civilă; 

          d) operează  menţiunile  şi  modificările  intervenite  în  statutul  civil, domiciliul  şi  reşedinţa  persoanelor;
          e) actualizează  şi  valorifică  Registrul  local  de  evidenţă  a  persoanelor;
          f) furnizează   Sistemului  Naţional  Informatic  de Evidenţă a  Persoanelor, date  necesare  actualizării  Registrului  permanent  de  evidenţa  persoanelor;
          g) întocmeşte  listele  electorale  permanente, în  colaborare  cu  structurile  teritoriale  ale  Centrului  Naţional  pentru  Administrarea  Bazelor  de  date  de  evidenţă  a  persoanelor;
           h) ţine  registrele  de  evidenţă  pentru  fiecare  categorie  de  documente  eliberate;
           i) constată  contravenţii  şi  aplică  sancţiuni, în  condiţiile  legii;
           j) îndeplineşte  şi  alte  atribuţii  stabilite  prin  reglementări  legale.

Secţiunea I – ORGANIZAREA ACTIVITĂŢII DE PRIMIRE PENTRU ELIBERAREA CĂRŢILOR DE IDENTITATE ŞI A CĂRŢILOR DE ALEGĂTOR
Art.22.  Direcţia  are  următoarele  atribuţii  principale: 

    a) verifică autenticitatea actelor prezentate, precum şi dacă fizionomia solicitantului corespunde cu fotografia din documentele prezentate sau, după caz, cu imaginea solicitantului înregistrată în Registrul local de evidenţă a persoanelor, denumit în continuare R.L.E.P. ;
    b) verifică corectitudinea datelor înscrise de solicitant pe formular şi solicită acestuia să semneze cererea;
    c) certifică pentru conformitate copiile documentelor prezentate, prin înscrierea menţiunii „conform cu originalul” şi a datei, precum şi semnarea de către lucrător, după care restituie originalele documentelor;
    d) preia imaginea solicitantului, în cazul în care imaginea este preluată de un alt lucrător decât cel care a primit documentele la ghişeu, efectuează confruntarea fizionomiei cu fotografia din documentele prezentate;
    e) atunci când există suspiciuni cu privire la identitatea solicitantului şi exactitatea datelor, efectuează verificări şi întreprinde măsurile stabilite prin instrucţiuni ale I.N.E.P.;
   f) înregisrează cererea în Registrul de evidenţă a cererilor pentru eliberarea actelor de identitate şi pentru stabilirea reşedinţei;

   g) comunică solicitantului data la care urmează să se prezinte pentru a-şi ridica actul de identitate şi, după caz, cartea de alegător;

   h) efectuează, după caz, verificări în următoarele evidenţe :evidenţa operativă, evidenţa informatică sau manuală, centrală ori locală;

   i) prezintă spre avizare directoruluzi executiv, persoanelor sau persoanei desemnate de acesta cererea şi documentele depuse;

   j) efectează operaţiunile informatice necesare actualizării R.L.E.P. şi asociază imaginea prelucrată solicitantului la datele de stare civilă ale acestuia;

  k) crează lotul de producţie a cărţilor de identitate şi îl copiază pe suport magnetic;

  l) completează Fişa de însoţire a lotului de producţie a cărţilor de identitate, pe care o înregistrează în Registrul pentru fişe de însoţire a lotului de cărţi de identitate;

 m) transmite lotul de producţie împreună cu fişa de însoţire la biroul judeţean de administrare a bazelor de date privind evidenţa persoanelor, în vederea personalizării cărţilor de identitate şi a cărţilor de alegător;
 n) primeşte cărţile de identitate şi cărţile de alegător produse, precum şi raportul de producţie cu seriile şi numerele tipărite pentru fiecare carte de identitate şi carte de alegător ;

 o) actualizează R.L.E.P. cu informaţiile înscrise în raportul de producţie a cărţilor de identitate şi a cărţilor de alegător;

p) completează cererile titularilor la rubricile privind seria şi numărul cărţii de identitate, codul de secretizare, perioada de valabilitate şi numărul cărţii de alegător;

q) înmînează cartea de identitate şi, după caz, cartea de alegător solicitantului, care semnează de primire pe Cererea pentru eliberarea actului de identitate;

r) completează Registrul de evidenţă a cererilor pentru eliberarea actelor de identitate şi pentru stabilirea reşedinţei la rubrica privind seria şi numărul actului de identitate eliberat;

s) efectuează în R.L.E.P. menţiunea privind data înmânării cărţii de identitate şi după caz, a cărţii de alegător .
Secţiunea a II –a  ORGANIZAREA ACTIVITĂŢILOR DE PRIMIRE A CERERILOR  PENTRU  ELIBERAREA  PAŞAPOARTELOR  SIMPLE
       Art.23. Pentru  eliberarea  paşapoartelor simple Direcţia  are  următoarele  principale  atribuţii:

a) verifică autenticitatea actelor de identitate prezentate, precum şi dacă fizionomia solicitantului corespunde cu fotografia din documentele prezentate sau, după caz, cu imaginea solicitantului înregistrată în R.L.E.P.;
b) verifică corectitudinea datelor înscrise de solicitant pe formular şi solicită acestuia să semneze cererea;

c) certifică pentru conformitate copiile documentelor prezentate, prin înscrierea menţiunii „conform cu originalul” şi a datei, precum şi prin semnarea de către lucrător, după care restituie originalele documentelor;

d) atunci când există suspiciuni cu privire la identitatea solicitantului şi la exactitatea datelor, efectuează verificări şi întreprinde măsurile stabilite prin instrucţiuni ale I.N.E.P.
e) preia imaginea solicitantului,  în cazul în care imaginea este preluată de un lucrător decât cel care a primit documentele la ghişeu, efectuează confruntarea fizionomiei cu fotografia din documentele prezentate;
f) înregistrează cererea în Registrul de evidenţă a cererilor pentru eliberarea paşapoartelor simple, cu numerele din secvenţa alocată de secretariat şi înscriere pe cerere;

g) programează solicitantul pentru eliberarea paşaportului, în termen legalstabilit de şeful serviciului public comunitar pentru eliberarea şi evidenţa paşapoartelor simple, sens în care se completează tichetul doveditor al depunerii cererii;

h) efectuează operaţiunile informatice necesare, crează lotul de producţie a paşapoartelor şi îl copiază pe suport magnetic;

i) completează rubricile corespunzătoare din Registrul de evidenţă a cererilor pentru eliberarea paşapoartelor simple, precum şi Fişa de însoţire a lotului de producţie a paşapoartelor simple, precum şi Fişa de însoţire a lotului de producţie a paşapoartelor, în vederea înaintării lotului şi a dosarelor cu documentele soloicitanţilor la serviciul public comunitar pentru eliberarea şi evidenţa paşapoartelor simple;

j) asigură transmiterea lotului de producţie şi a dosarelor cu documentele solicitanţilor la serviciul public comunitar pentru eliberarea şi evidenţa paşapoartelor simple şi primeşte paşapoartele personalizate în vederea înmânării lor;

k) completează Registrul de evidenţă a cererilor pentru eliberarea paşapoartelor 

simple cu informaţiile corespunzătoare, la data primirii paşapoartelor simple

 transmise de structura care le-a personalizat; 

l) înmânează paşaportul simplu titularului sau persoanei împuternicite în baza

 actului de identitate, sau după caz, a procurii şi îi solicită să semneze de primire

 pe Fişa de înlocuitor;

m) trimite lunar fişele deţinătorilor de paşapoarte simple la serviciile publice

comunitare pentru eliberarea şi evidenţa paşapoartelor simple.       
Secţiunea  a III – a Organizarea activităţilor de primire a cererilor pentru înmatricularea vehiculelor şi a celor pentru eliberarea permiselor de conducere

Art.24.(1) Atribuţiile Direcţiei în domeniu cererilor pentru înmatricularea vehiculelor, sunt următoarele :
a) verifică concordanţa datelor din documentele de identificare cu cele din fişa de înmatriculare şi din cartea de identitate a vehiculului;

b) încasează contravaloarea taxei pentru plăcuţele cu numere de înmatriculare şi eliberează solicitantului chitanţa;

c) verifică corectitudinea datelor completate în fişa de înmatriculare privind codul numeric personal al deţinătorului şi semnătura;  
d) certifică pentru conformitate copiile documentelor prezentate, prin înscrierea menţiunii „conform cu originalul ”, a datei, precum şi semnarea de către lucrător, după care restituie originalele documentelor;

e) înregistrează cererea în Registrul de evidenţă a cererilor pentru eliberarea certificatului de înmatriculare, cu numerele din secvenţa alocată de secretariat şi înscrie pe fişa de înmatriculare a vehiculului în partea stânga sus - numărul şi data înregistrării;

f) completează, după caz, în două exemplare, dovada înlocuitoare a certificatului de înmatriculare a vehiculului, cu termen de valabilitate 15 zile, şi înmânează originalul solicitantului, duplicatul rămânând în carnet;

g) completează rubricile corespunzătoare din Registrul de evidenţă a cererilor pentru eliberarea certificatului de înmatriculare, precum şi Fişa de însoţire a lotului de producţie pentru certificatele de înmatriculare, în vederea înaintării dosarelor cu documentele prezentate de solicitanţi la serviciul public comunitar regim permise de conducere şi înmatriculare a vehiculelor;

h) transmite serviciului public comunitar regim permise de conducere şi înmatriculare a vehiculelor dosarul constituit în vederea confecţionării certificatului de înmatriculare a vehiculului, a cărţii de identitate a vehiculului şi a plăcuţelor cu numere de înmatriculare;

i) completează Registrul de evidenţă a cererilor pentru eliberarea certificatului de înmatriculare cu informaţiile corespunzătoare, la data primirii documentelor transmise de structura care le-a personalizat;

j) înmânează simultan titularului sau reprezentantului legal, pe bază de semnătură, certificatul de înmatriculare a vehiculului, cartea de identitate a vehiculului şi plăcuţele cu numere de înmatriculare şi reţine dovada înlocuitoare a certificatului de înmatriculare a vehiculului, în situaţia în care aceasta a fost eliberată solicitantului, în cazul în care solicitantul a pierdut sau i s-a furat dovada înlocuitoare, personalul serviciului public comunitar de evidenţă a persoanelor solicită acestuia o declaraţie pe propprie răspundere, din care să rezulte acest lucru, precum şi faptul că dovada nu a fost reţinută de lucrătorii de poliţie.
Art.24 .(2) Atribuţiile Direcţiei în domeniu cererilor pentru eliberarea permiselor de conducere, sunt următoarele :

a) verifică dacă fizionomia solicitantului corespunde cu fotografia din documentele prezentate sau, după caz, cu imaginea solicitată înregistrată în R.L.E.P.;

b) verifică  documentele prezentate şi corectitudinea datelor înscrise de solicitant pe formular;

c) certifică pentru conformitate copiile documentelor prezentate, prin înscrierea menţiunii „conform cu  originalul” , a datei, precum şi semnarea de către lucrător, după care restituie originalele documentelor;

d) atunci când există suspiciuni cu privire la identitatea solicitantului şi exactitatea datelor efectuează verificări şi întreprinde măsurile stabilite prin instrucţiuni ale I.N.E.P.;

e) înregistrează cererea în Registrul de evidenţă a cererilor pentru eliberarea permiselor de conducere, cu numerele alocate din secvenţa de secretariat, şi înscrie pe fişa deţinătorului de permis de conducere, numărul şi data înregistrării 

f) completează în două exemplare, dovada înlocuitoare a permisului de conducere, cu termen dee valabilitate 15 zile, şi înmânează originalul cetăţeanului, duplicatul rămânând în carnet;

g) completează rubricile corespunzătoare din Registrul de evidenţă a cererilor pentru eliberarea permiselor de conducere, precum şi Fişa de însoţire a lotului de producţie a permiselor de conducere, în vederea înaintării dosarelor cu documentele prezentate de solicitanţi la seviciul public comunitar regim permise de conducere şi înmatriculare a vehiculelor;
h) asigură transmiterea dosarelor cu documentele prezentate de solicitanţi la serviciul public comunitar regim permise de conducere şi înmatriculare a vehiculelor şi primeşte permisele de conducere;

i) completează Registrul de evidenţă a cererilor pentru eliberarea permiselor de conducere cu informaţiile corespunzătoare, la data primirii documentelor transmise de structura care le-a personalizat;

j) înmânează permisul de conducere, reţine dovada înlocuitoare a acestuia, iar titularul semnează de primire în Registru, în situaţia în care solicitantul a pierdut sau i s-a furat dovada înlocuitoare, personalul serviciului public comunitar local de evidenţă a persoanelor solicită acestuia o declaraţie pe proprie răspundere, din care să rezulte acest lucru, precum şi faptul că dovada nu a fost reţinută de lucrătorii de poliţie.          
 Secţiunea  a IV-a  ATRIBUŢII  ÎN  DOMENIUL  STĂRII  CIVILE
  Art.25.  În  domeniul  stării  civile, direcţia  are  următoarele  principale  atribuţii:                                   a) întocmeşte la cerere  sau  din  oficiu - potrivit  legii, acte  de  naştere, căsătorie    şi  de  deces  şi  eliberează  certificate  doveditoare;
 
b)înscrie  menţiuni, în  condiţiile  legii  şi  ale  metodologiilor,  pe  marginea

 actelor  de  stare  civilă  aflate  în  păstrare  şi  trimite  comunicări  de  menţiuni
 pentru  înscriere  în  registre, exemplarul  I  sau  II, după  caz;
 c) pentru  îndeplinirea  întocmai  a  atribuţiilor  şi  sarcinilor  din  competenţă, răspunde de  aplicarea  întocmai  a  dispoziţiilor  legale, a  ordinelor  şi instrucţiunilor  care  reglementează  activitatea  de  stare  civilă;
  
d) înregistrează  toate cererile  în  registrele  corespunzătoare  fiecărei categorii  de  lucrări, în  conformitate  cu  prevederile  metodologiei  de  lucru;
  
e) răspunde  de  corectitudinea  datelor  preluate  din  documentele  primare  şi    înscrise  în  formulare;

   
f) eliberează  extrase  de  pe  actele  de  stare  civilă, la  cererea  autorităţilor, precum  şi  dovezi  privind  înregistrarea unui  act  de  stare  civilă,  la  cererea   persoanelor  fizice;
    g) trimite  structurii  informatice  din  cadrul  direcţiei  până  la  data  de  5  a  lunii  următoare  înregistrării, comunicările  nominale  pentru  născuţii  vii  cetăţeni  români, ori  cu  privire  la  modificările  intervenite  în  statulul  civil  al  persoanelor  în  vârstă  de  0 - 14  ani, precum  şi  actele  de  identitate  ale  persoanelor  decedate  ori  declaraţiile  din  care  rezultă  că  persoanele  decedate  nu  au  avut  acte  de  identitate;
      h) trimite  centrelor  militare, până  la  data  de  5  a  lunii  următoare  înregistrării  decesului, livretul  militar  sau  adeverinţa  de  recrutare  a  persoanei  supuse  obligaţiilor  militare;
       i) întocmeşte  buletine  statistice  de  naştere, de  căsătorie  şi  de  deces, în  conformitate  cu  normele  Institutului  Naţional  de  Statistică, pe  care  le  trimite  lunar  Direcţiei  Judeţene  de  Statistică;
       j) ia  măsuri  de  păstrare  în  condiţii  corespunzătoare  a  registrelor  şi  certificatelor  de  stare  civilă  pentru  a  evita  deteriorarea  sau  dispariţia  acestora;
       k) atribuie  coduri  numerice  personale, pe  baza  listelor  de  coduri  precalculate, pe  care  le  arhivează  şi  le  păstrează  în  condiţii  depline  de  securitate;
       l) propune  anual  necesarul  de  registre, certificate  de  stare  civilă, formulare, imprimate  auxiliare  şi  cerneală  specială  pentru  anul  următor  şi  îl  comunică  Serviciului  Public  Comunitar  de  Evidenţă  a  Persoanelor  al  Judeţului  Timiş;
      m) se  îngrijeşte  de  reconstituirea  prin  copiere  a  registrelor  de  stare  civilă  pierdute  ori  distruse  - parţial  sau  total - după  exemplarul  existent, certificând  exactitatea  datelor  înscrise;
       n) ia  măsuri  de  reconstituire  sau  întocmire  ulterioară  a  actelor  de  stare  civilă, în  cazurile  prevăzute  de  lege;
       o) înaintează  Serviciului  Public  Comunitar  Judeţean  de  Evidenţă  a  Persoanelor, exemplarul  II  al  registrelor  de  stare  civilă, în  termen  de  30  de  zile  de  la  data  când  toate  filele  din  registru  au  fost  completate,  după  ce  au  fost  operate  toate  menţiunile  din  exemplarul  I;
       p) sesizează  imediat  serviciul  judeţean  de  specialitate, în  cadrul  dispariţiei  unor  documente  de  stare  civilă  cu  regim  special;
      q) primeşte  cererile  şi  efectuează  verificări  cu  privire  la  schimbarea  numelui pe  cale  administrativă  şi  transcrierea  certificatelor  de  stare  civilă  procurate din  străinătate;
      r) la  solicitarea  instanţelor, efectuează  verificări  cu  privire  la  anularea,   completarea, rectificarea  ori  modificarea  actelor  de  stare  civilă,  declararea  dispariţiei  sau  a  morţii  pe  cale  judecătorească  şi  înregistrarea  tardivă  a  naşterii;
      s) desfăşoară  activităţi  de  primire , examinare, evidenţă  şi  rezolvare  a  petiţiilor  cetăţenilor;
      t) asigură  colaborarea  şi  schimbul  permanent  de  informaţii  cu  unităţiile  operative  ale  Ministerului  Administraţiei  Internelor, în  scopul  realizării  operative  şi  de  calitate  a  sarcinilor  comune  ce -i  revin  în  temeiul  legii;
      u) formulează  propuneri  pentru  îmbunătăţirea  muncii, modificarea  metodologiilor  de  lucru  etc.;
      v) întocmeşte  situaţiile  statistice  sintezele  ce  conţin  activităţile  desfăşurate  lunar,  trimestrial  şi  anual, în  cadrul  serviciului  public direcţiei, precum  şi  procesele- verbale  de  scădere  din  gestiune;
      w) răspunde  de  activităţile  de  selecţionare, creare, folosire  şi  păstrare a  arhivei;
      x) execută  acţiuni  şi  controale  cu  personalul  propriu  sau  în  colaborare  cu  formaţiunile  de  ordine  publică, în  unităţile  sanitare  şi  de  protecţie  socială, în  vederea  depistării  persoanelor  a  căror  naştere  nu  a  fost  înregistrată  în  registrele  de  stare  civilă  şi  a  persoanelor  cu  identitate  necunoscută;
      y) colaborează  cu  formaţiunile  de  poliţie  pentru  identificarea  unor  cadavre  şi  persoane  cu  identitate  necunoscută, precum  şi  a  părinţilor  copiilor  abandonaţi.                     
Secţiunea a V-a  ATRIBUŢII  ÎN  DOMENIUL INFORMATICII  
    Art.27. În  domeniul  informatic, direcţia  are  următoarele  atribuţii  principale : 

       a) actualizează  Registrul  permanent  de  evidenţă  a  persoanei  local  cu  datele  privind  persoana  fizică, în  baza  comunicărilor  înaintate  de  ministere şi  alte  autorităţi  ale  administraţiei  publice  centrale  şi  locale, precum  şi  a  documentelor  prezentate  de  cetăţeni  cu  ocazia  soluţionării  cererilor  acestora;
       b)  preia  în  Registrul  permanent  de  evidenţa  populaţiei  datele  privind  persoana  fizică  în  baza  comunicărilor  nominale  pentru  născuţii  vii, cetăţeni români  ori  cu  privire  la  modificările  intervenite  în  statutul  civil  al  persoanelor  în  vârstă  de  0 - 14  ani, precum  şi  actele  de  identitate  ale  persoanelor  decedate  ori  declaraţiile  din  care  rezultă  că  persoanele  decedate  nu  au  avut  acte  de  identitate;
       c)  preia  imaginea  cetăţenilor  care  solicită  eliberarea  actelor  de  identitate  şi  a  paşapoartelor;
       d) actualizează  datele  şi  pregăteşte  lotul  în  vederea  producerii  cărţilor  de  identitate  şi  a  paşapoartelor;
       e) copiază  pe  dischete  sau  CD  lotul  cu  cererile  pentru  producerea  cărţilor  de  identitate  şi  a  paşapoartelor  şi  completează  fişa  de  însoţire  a  lotului  şi  celelalte  evidenţe;
       f) operează  în  baza  de  date  locală  data  înmânării  cărţii  de  identitate; 
      g) execută  activităţi  pentru  întreţinerea  preventivă  a  echipamentelor  din  dotare;  

       h) evidenţiază  incidentele  de  hard - soft  şi  de  aplicaţie;
       i) clarifică  neconcordanţele  dintre  nomenclatorul  străzilor  şi  situaţia  din  teren, respectiv din  documentele  cetăţenilor, împreună cu serviciul Banca de Date Urbane;   

       j) rezolvă  erorile  din  baza  de  date  locală (constatate  cu  ocazia  unor  verificări  sau  semnalate  de  alţi  utilizatori);
       k) salvează  şi  arhivează  pe  suport  magnetic, fişierul  de  imagini  pentru  loturile  de  cărţi  de  identitate;
       l) furnizează, în  condiţiile  legii, datele  de  identificare  şi  de  adresă  ale  persoanei  către  autorităţile  şi  instituţiile  publice  centrale, judeţene  şi  locale, agenţii  economici  şi  către   cetăţeni, în  cazul  în  care  sunt  necesare  prelucrări  de  date  în  sistem  informatic;  

      m) întocmeşte  listele  electorale  permanente;
      n) administrează  sistemul informatic  în  problemele  ce  ţin  de  competenţa  direcţiei;
       o) desfăşoară  activităţi  de  studiu  şi  documentare  tehnică , în  scopul  cunoaşterii  tehnologiilor  în  domeniul  informatic  şi  a  posibilităţilor  de  implementare  a  acestora  în  cadrul  sistemului  informatic  local;
       p) colaborează  cu  specialiştii  structurilor  informatice  interconectate  la  bazele  de  date  comune  ale  Ministerului  Administraţiei  şi  Internelor, în  vederea  asigurării  utilizării  datelor  în  conformitate  cu  prevederile  legale;
       q) execută  operaţii  de  instalare  a  sistemelor  de  operare  a  software -ului  de  bază  şi  de  aplicaţie  pe  echipamentele  de  calcul  care  compun  sistemul  informatic  local  şi  participă  la  depanarea  şi  repunerea  în  funcţiune  a  echipamentelor  de  calcul, împreună  cu  specialiştii  firmei  care  asigură  asistenţa  tehnică  în  cadrul  contractului  de  service  al  echipamentelor  de  calcul, de  comunicaţie  şi  software;
       r) asigură  protecţia  datelor  şi  informaţiilor  gestionate  şi  ia  măsuri  de  prevenire  a  scurgerii  de  informaţii  clasificate  şi  secrete  de  serviciu; 
       s) pentru asigurarea compatibilităţii hardware şi software, a sistemelor informatice şi de comunicaţii pentru emiterea cărţilor de identitate şi a cărţilor de alegător, echipamentele necesare preluării imaginii cetăţenilor care solicită cărţi de identitate, precum şi cele necesare actualizării registrelor locale de evidenţă a persoanelor se achiziţionează de către serviciile publice comunitare locale în baza specificaţiilor tehnice elaborate de Centrul Naţional de Administrare a Bazelor de Date privind Evidenţa Persoanelor;
      t) pentru înlocuirea sistemelor de operare sau modificarea parametrilor acestora, pentru modificarea tehnicii de calcul, precum şi instalarea produselor software şi aplicaţiilor necesare operării bazelor de date, sunt autorizaţi specialiştii structurilor teritoriale ale Centrului Naţional de Administrare a Bazelor de Date privind Evidenţa Persoanelor;
      u) compartimentul Informatică din cadrul direcţiei va efectua analiza, proiectarea şi implementarea lucrărilor financiar-contabile necesării funcţionării direcţiei, de asemenea, specialiştii din compartimentul Informatică pot participa la analiza şi proiectarea sistemelor informatice la nivel de ţară necesare serviciilor publice comunitare de evidenţă a persoanelor, în măsura în care aceştia sunt solicitaţi;
      v) execută  alte  sarcini  dispuse  de  conducerea  direcţiei.

Secţiunea  a VI -a  ATRIBUŢII  DE  ANALIZĂ - SINTEZĂ , SECRETARIAT/COMUNICARE   ŞI RELAŢII  CU  PUBLICUL

       Art.27.  În  domeniul  analiză - sinteză, secretariat  şi  relaţii  cu  publicul, direcţia  are  următoarele  atribuţii:

        a) primeşte, înregistrează  şi  ţine  evidenţa  ordinelor, dispoziţiilor, instrucţiunilor, ştampilelor  şi  sigiliilor, asigurând  repartizarea  lor  în  cadrul  direcţiei;
        b) verifică  modul  în  care  se  aplică  dispoziţiile  legale  cu  privire  la  apărarea  secretului  de  stat  şi  de  serviciu, modul  de  manipulare  şi  de  păstrare  a  documentelor  secrete;
        c) organizează  şi  asigură  întreţinerea, exploatarea  şi  selecţionarea  fondului  arhivistic  neoperativ  constituit  la  nivelul  direcţiei, în  conformitate  cu  dispoziţiile  legale  în  materie;
        d) asigură  înregistrarea  intrării / ieşirii  tuturor  documentelor  şi  clasarea  acestora  în  vederea  arhivării  acestora;  

        e) repartizează  corespondenţa, o  predă  după  executarea  operaţiunilor  de  înregistrare  în  registrele  special  destinate;
         f) expediază  coerspondenţa;
        g) asigură  primirea  şi  înregistrarea  petiţiilor  şi  urmăreşte  rezolvarea  acestora  în  termenul  legal;
        h) organizează  şi  desfăşoară  activitatea  de  primire  în  audienţă  a  cetăţenilor  de  către  conducerea  direcţiei  sau  lucrătorul  desemnat;
         i) centralizează  principalii  indicatori  realizaţi, verifică  modul  de  îndeplinire  a  sarcinilor  propuse  şi  întocmeşte  sintezele, situaţiile  comparative  şi  analizele  activităţilor  desfăşurate  periodic;
         j) transmite  Serviciului  Public  Comunitar  de  Evidenţă  a  Persoanelor al  Judeţului  Timiş   sintezele  şi  analizele  întocmite;
         k) asigură  constituirea  fondului  arhivistic  neoperativ  al  direcţiei, din  documentele  rezultate  din  activitatea  de  profil.

În domeniul comunicării:
· elaborarea unui model de comunicare bazată pe o planificare strategică. Strategia va ţine cont de misiunea, nevoile si obiectivele instituţiei, precum şi necesităţile publicului. Se vor identifica nevoile comunicaţionale ale instituţiei pe baza carora se va elabora planul de acţiune;

· Compartimentul  de comunicare îşi exprimă deschiderea faţă de toţi partenerii interesaţi în vederea unei informari obiective şi corecte a cetăţeanului. Se doreşte asigurarea cadrului, căilor şi mijloacelor pentru dezvoltarea şi eficientizarea circuitelor de comunicare între instituţie şi cetăţean. Cetăţenii au nevoie de o abordare pozitivă şi matură, capabilă să reorienteze opinia publică prin seriozitate către discernământ şi toleranţă. O comunicare raţională şi economicoasă va duce la creşterea transparenţei tuturor activităţilor serviciilor din instituţie .  
·  Asigurarea unui nivel ridicat de vizibilitate prin organizarea şi gestionarea structurilor necesare implementării noilor tipuri de acţiuni de promovare a imaginii publice a instituţiei şi a problemelor de interes major. 

· Gestionarea unei baze de date cuprinzand informaţii de interes public despre direcţie  şi activitatea serviciilor, urmărind optimizarea activităţilor practice de documentare şi dezvoltarea sistemului de consiliere şi orientare pentru cetăţeni.                         

 Secţiunea a VII –a ATRIBUŢII ÎN DOMENIUL FINANCIAR  ADMINISTRATIV :
 Art.27.În domeniul financiar contabil administrativ, direcţia are următoarele atribuţii: 
1. Ţine contabilitatea în partidă dublă, în limba română şi în moneda naţională: înregistrarea operaţiunilor economico-finaciare în mod cronologic şi sistematic, operează în conturi, jurnale, registre si situaţii financiare, utilizează formularele comune şi specifice în conformitate cu prevederile din normele şi reglementările din domeniul contabilităţii elaborate de către Ministerul Finanţelor Publice şi a normelor proprii si înregistrează plăţile de casă şi cheltuielile efectuate pe subdiviziunile clasificaţiei bugetar, potrivit bugetului aprobat;

2. Ţine contabilitatea imobilizărilor, stocurilor, clienţilor si furnizorilor, cheltuielilor şi veniturilor conform prevederilor legii contabilităţii, a normelor şi reglementărilor;
3. Întocmeşte  şi pastrează registrele de contabilitate obligatorii: registrul jurnal, registrul inventar si cartea mare;
4. Ţine evidenţa angajamentelor bugetare în conformitate cu normele metodologice elaborate de M.F.P.;
5. Elaborează balanţele de verificare lunare, execuţia lunara a bugetului de venituri şi cheltuieli, precum şi situaţiile financiare trimestriale şi anuale care se compun din bilant, cont de execuţie bugetara şi anexe;
6. Transmite compartimentelor de specialitate în vederea elaborarii propunerii de cheltuieli detaliate pentru fundamentarea prognozelor şi bugetului:

  criteriile privind încadrarea cheltuielilor pe programe;

  documentele de justificare necesare;

  recomandări privind utilizarea indicatorilor de eficientă şi eficientizare a serviciilor publice;

  limite maxime ale cheltuielilor;

  execuţia bugetară, pentru perioada anterioară, a cheltuielilor specifice compartimentelor, a programelor implementate şi a programelor multianuale în derulare.
7. Centralizează şi evaluează propunerile compartimentelor de specialitate privind cheltuielile şi veniturile înscrise în prognoza şi în proiectele de bugete anuale;
8. Elaborează prognoze şi proiectele de buget anuale, pe structura clasificaţiei bugetare, la termenele stabilite de către Consiliul Local şi Primarul Municipiului Timişoara;
9. Întocmeşte propuneri privind virări de credite bugetare însoţite de justificări, detalieri şi necesităţi privind execuţia, până la sfârşitul anului bugetar, a capitolelor si subdiviziunii clasificatiei bugetare de la care se disponibilizează la capitolele şi subdiviziunea clasificaţiei bugetare la care se suplimentează, în condiţiile legii.

10. Organizeaza si conduce activitatile de legatorie a documentelor S.P.C.L.E.P. supuse arhivarii;
11.Întocmirea programului anual al achiziţiilor publice;
12.Întocmirea referatelor pentru aprobarea procedurii selectate pentru atribuirea contractului de achiziţii publice şi pentru constituirea comisiei de evaluare;
13.Organizarea şi desfasurarea procedurilor aprobate pentru atribuirea contractului de achiziţii publice;
14.Constituirea şi actualizarea bazei de date cu privire la furnizorii, executanţii sau prestatorii al caror obiect de activitate poate fi achiziţionat prin cumpararea directa în cursul anului;
15.Proiectele de contracte de achiziţii publice, comenzile sau convenţiile se avizează de către biroul  juridic şi se supun vizei C.F.P. si după aprobare se transmit biroului financiar  pentru înregistrarea în evidenţa creditelor angajate;
16. Ţine evidenţa angajamentelor legale încheiate şi urmăreşte realizarea obiectului şi a clauzelor stipulate;
17. Elaborează angajamente bugetare individuale şi angajamente bugetare globale;

18.  Urmăreşte aplicarea şi respectarea legislaţiei în domeniul financiar economic şi exercită  controlul financiar preventiv;

19. Răspunde de buna executare a lucrarilor de intreţinere, de utilizare ratională şi de evidenţă a imobilelor, instalaţiilor aferente altor mijloace fixe şi obiectelor de inventar aflate în administrarea direcţiei. 
 20. Răspunde de buna desfaşurare a activităţii de exploatare, întreţinere şi reparaţii a mijloacelor auto din dotare, asigurând folosirea raţională a acestora.
 21. Efectuează inventarieri periodice şi asigură ducerea la îndeplinire a dispoziţiilor emise de directorul executiv cu privire la casarea, declasarea sau transmiterea bunurilor de inventar din administrarea acestuia la alte unităţi, întocmind documentele necesare.
 22. Asigură încheierea contractelor pentru diverse prestări de servicii şi ia măsuri pentru gestionarea ratională a combustibililor, hârtiei, rechizitelor şi a altor materiale de consum.
 23. Emite comenzi privind aprovizionarea cu materiale, combustibili, etc., pentru direcţie.
 24. Întocmeste referate justificative pentru aceste consumuri de materiale şi confirma situatiile de plata privind consumul de energie,apă, agent termic, salubritate, postă, depanare, etc., ale direcţiei. 
 25. Întocmeşte propuneri pentru planul de aprovizionare cu materiale de întreţinere, piese de schimb, inventar gospodăresc şi rechizite de birou pentru direcţiei.
  26. Răspunde de depozitarea şi conservarea materialelor, echipamentelor şi rechizitelor de birou, asigurand distribuirea acestora.
  
27. Asigura evidenta tehnică - operativă a bunurilor de inventar şi a altor materiale.
  
28. Analizează stocurile bunurilor de inventar şi a altor materiale şi prezintă propuneri pentru valorificarea sau redistribuirea stocurilor.
 
 29. Întocmeşte propuneri pentru planul de aprovizionare tehnico-materială privind mijloace fixe, accesorii, materiale pentru stingerea incendiilor, precum şi pentru asigurarea fondurilor necesare realizării acestui plan şi a altor măsuri.
  
30. Inscriptionează numerele de inventar pe toate mijloacele fixe şi obiecte de inventar ale direcţiei.
  
31. Efectuează inventarierea lunară a stocului de carburant din rezervoarele autoturismelor din dotare şi completarea corespunzătoare a documentelor privind activitatea de transport.
   
32. Fundamentează propunerile de cheltuieli din bugetul local necesare asigurării functionalităţii biroului  şi realizarea atribuţiilor acestuia.

  
 33.Organizează activitatea de curatenie şi întreţinere a cladirilor şi spatiilor funcţionale, stabileşte programul de lucru al personalului, stabileşte norme de consum pentru materiale de întreţinere şi curăţenie;
Secţiunea a VII –a – ATRIBUŢII ÎN DOMENIUL JURIDIC/RESURSE UMANE.

Art.28.În domeniul Juridic şi al Resurselor Umane, direcţia are următoarele atribuţii : 
(1).În domeniul juridic , atribuţii şi competenţe :

a) colaborează cu serviciile/birourile/compartimentele din cadrul Direcţiei, în vederea întocmirii proiectelor de hotărâri;
b) acordă consultanţă juridică tuturor serviciilor şi birourilor din cadrul Direcţiei;

c) vizează pentru legalitate dispoziţiile, regulamentele, instrucţiunile elaborate de Direcţie;

d) avizează asupra legalităţii măsurilor ce urmează a fi luate, în desfăşurarea activităţii, precum şi a altor acte care pot angaja răspunderea patrimonială a Direcţiei;

e) vizează şi întocmeşte proiecte de contracte sau proiectele oricăror acte cu caracter juridic, în legătură cu activitatea Direcţiei;

f) reprezintă interesele instituţiei în faţa instanţelor judecătoreşti ori în faţa oricăror autorităţi precum şi în relaţiile cu terţe persoane fizice sau juridice;

g) urmăreşte şi studiază actele nou apărute cu cartacter normativ şi semnalează conducerii, sarcinile ce revin instituţiei potrivit acestor dispoziţii, comunicând săptămânal, sub semnătura persoanelor interesate, actul normativ apărut;

h) rezolvă orice lucrări sau situaţii cu caracter juridic (petiţii, cereri, sesizări , etc..).
(2).În domeniul resurselor umane :

· colaborează cu serviciile şi birourile din cadrul Direcţiei, în vederea    întocmirii proiectelor de hotărâri privind organigrama, statul de funcţii şi  statul de personal;

· colaborează cu Agenţia Naţională a Funcţionarilor Publici, în vederea transmiterii datelor personale ale funcţionarilor publici, precum şi funcţiile publice vacante, sau modificările intervenite în situaţia funcţionarilor publici; 

·  monitorizează posturile vacante şi participă la organizarea concursurilor pentru ocuparea acestor posturi, asigurând secretariatul comisiei de examinare;

· asigură organizarea concursurilor pentru promovarea angajaţilor care absolvesc o formă de învăţământ superior; 

· întocmeşte , ţine evidenţa, păstreză şi completează carnetele de muncă şi respectiv Registrul  general de evidenţă a salariaţilor, personal contractual şi funcţionari publici;  

· întocmeşte referate şi dispoziţii pentru stabilirea salariilor de încadrare, indemnizaţii, sporuri ce se acordă salariaţilor conform prevederilor legale; 

· întocmeşte documentaţia în vederea exercitării cu caracter temporar ale funcţiilor publice,  ale căror titulari au suspendat raportul de muncă în condiţiile legii;

· întocmeşte documentaţia în vederea încadrării personalului contractual pe perioadă determinată,  a căror titulari de post au suspendat contractul de muncă în condiţiile legii;

· întocmeşte şi gestionează dosarele profesionale ale funcţionarilor publici, conform prevederilor legale;

· întocmeşte dispoziţiile de sancţionare a salariaţilor în baza referatelor şefilor de servicii/birouri şi respectiv a propunerilor comisiilor de disciplină în urma efectuării cercetărilor prealabile; 

· solicită şi centralizează, conform prevederilor legale, fişele de evaluare a personalului contractual şi rapoartele de evaluare a funcţionarilor publici;

· ţine evidenţa concediilor de odihnă, a învoirilor, a concediilor medicale, a concediilor pentru evenimente deosebite, a concediilor pentru studii şi a concediilor pentru îngrijirea copiilor până la 2 ani (respectiv 7 ani);

· ţine evidenţa  fişelor de  post conform prevederilor legale;

· ţine evidenţa orelor suplimentare pe baza pontajelor şi a registrului de evidenţă a orelor suplimentare;   

· colaborează cu firma producătoare de legitimaţii de serviciu ale angajaţilor  şi ţine evidenţa acestora;

· solicită şefilor de servicii/birouri în baza ofertelor instituţiilor specializate, propuneri privind participarea la cursurile de formare/perfecţionare profesională a funcţionarilor publici şi personalului contractual, comunicând în acest sens  instituţiilor organizatoare, confirmările de participare la cursurile organizate;   

· întocmeşte dosarele de pensionare pentru limită de vârstă şi invaliditate;

· întocmeşte şi eliberează la solicitarea scrisă a angajaţilor, adeverinţe care atestă calitatea de salariat, vechimea în muncă, salarii, sporuri, etc…;

· întocmeşte referate şi dispoziţii pentru încadrarea în muncă/numirea în funcţie publică,  modificarea, suspendarea şi încetarea contractului  de muncă/raportului de serviciu; 

· întocmeşte statul de personal ori de câte ori intervin schimbări privind drepturile salariale de încadrare, indemnizaţii de conducere, salarii de merit, sporuri de vechime, etc. ; 

· întocmeşte şi transmite situaţiile statistice instituţiilor de statistică.
CAP. IV. DISPOZIŢII  FINALE 
Art.29. Atribuţiile  directorului  executiv  al  direcţiei  şi  ale  celorlate  persoane  cu  funcţii  de  conducere  sau  de  execuţie  sunt  prevăzute  în  fişele  posturilor, care  se  întocmesc  şi  se  aprobă  conform  legii.
Art.30. Personalul Direcţiei va fi obligat :

a) să cunoască şi să respecte prevederile prezentului Regulament;
b) să manifeste grijă, disciplină, iniţiativă şi o bună colaborare în îndeplinirea sarcinilor specifice;

c) să răspundă personal pentru conţinutul, forma şi legalitatea actelor şi a materialelor scrise pe care le întocmesc în cadrul competenţelor lor;
d) să asigure confidenţialitatea actelor Direcţiei.  
Art.31. Măsurile de răspundere disciplinară şi materială se aplică de către :
a) Consiliul Local al Municipiului Timişoara, la propunerea primarului, în ce priveşte directorul executiv ;

b) Directorul executiv , pentru personalul din subordine . 
 Art.32. În  toate  actele  direcţiei  se  va  folosi  antetul “ ROMÂNIA - CONSILIUL LOCAL AL MUNICIPIULUI TIMIŞOARA - Direcţia de  Evidenţă a Persoanelor  Timişoara”. Aceleaşi  elemente  vor  fi  inscripţionate  şi  pe  sigiliul  şi  firma  direcţiei.

 Art.33.Prevederile prezentului Regulament se completează de drept cu prevederile actelor normative noi, ce reglementează materia .

 Art.34.Modificările aduse prezentului regulament se vor face cu aprobarea Consiliului Local al Municipiului Timişoara .     

